Gewelddadige betoging by De Doorns‘n Vragmotor is vroegoggend aan die brand gesteek. (Foto: Wes-Kaapse dept. van vervoer) Die N1 naby Sand Hills in die Worcester-omgewing is Maandag vroeg gesluit nadat ŉ vragmotor tydens ŉ betoging aan die brand gesteek is. Jandré Bekker, woordvoerder van die departement van vervoer in die Wes-Kaap, sê daar is in hierdie stadium geen bevestiging van enige beserings nie. Die pad is steeds gesluit en die polisie en provinsiale verkeersowerhede is op die toneel. Die verkeer word by Orchards na ŉ alternatiewe pad herlei tot weer op die N1. Die pad by De Doorns is berug vir die gewelddadige betogings en plundery wat gereeld daar plaasvind. (Foto: Wes-Kaapse dept. van vervoer) (Foto: Rob Beezy/Twitter)